SUKKERTOPPEN DISTRIKT 169 
drives med større Iver end i de andre Maaneder, dog tages enkelte 
Netsider. 
April. Atakerne forsvinder helt, men der fanges en Del Kagssimassut i Tasiu- 
ssarssuak 1 Niakungunak, i hvis Bund Netsiden yngler, samt i Angmagssivik. 
Midt i Maaneden ankommer de første Klapmyds, gamle og unge omtrent 
samtidig. i 
Af Fugle forekommer Ederfuglen talrigst. Lomvierne bliver færre, da 
Trækket nordpaa er begyndt. Fiskeriet drives saa godt som ikke, men derimod 
en Del Hajfangst, forsaavidt der ег Islæg. 
I Maj bliver Klapmydserne talrigere indtil midt i Maaneden, hvorefter de 
aftager lidt efter lidt og forsvinder helt i Begyndelsen af Juni. 
Midt i Maj kommer Ataken tilbage, og der drives ivrig Fangst paa disse to 
Sælarter, mest i Mundingen af Fjorden. En enkelt Konebaad rejser undertiden 
paa Fangst i Exaluk, men de fleste Fangere bliver ved Stedet og driver Fangst 
herfra. 8 Klapmyds regnes nu for et særdeles godt Udbytte under Foraars- 
trækket, men for faa Åar siden tog en Fanger ofte dobbelt saa mange. Af Kagssi- 
massut tages endnu ganske enkelte. 
Ederfuglen aftager fra midt i Maaneden og forsvinder kort efter helt; om- 
trent samtidig indfinder Havtorskene sig. 
Juni og Juli. I Slutningen af Maj eller hyppigere først i Juni begynder 
Angmagssat-Fiskeriet; enkelte øser Fisken ved Itivninguak nogle km indenfor 
Bopladsen, medéns største Parten af Befolkningen fisker ved Angmagssivik. 
Naar Angmagssatterne er tørret, bringes de til Bostedet eller oplegges i Sten- 
heller forskellige Steder for siden at hjemhentes, men Grønlænderne forbliver 
paa Fiskepladserne for at fange Torsk, særlig efter at Styrelsen er begyndt at 
opkøbe denne Fisk. Tidligere pilkede man Havkatte, hvoraf der findes ret store 
Mængder, eller fiskede Helleflynder. Af disse sidste tages dog endnu en Del ved 
Sarfarssuak. Rensjagten begynder, men drives kun paa smaa Strejfture af еп- 
kelte Kajakmænd. . 
August. Enkelte Kajakker gaar til Øerne Syd for Mundingen af Niakü- 
ngunak efter spraglede Sæler, men største Delen af Befolkningen fortsætter Fi- 
skeriet efter Torsk, Helleflynder og til Dels efter Havkatte. Med Konebaad gaar 
man paa Rensjagt i Bunden af Niaküngunak, men Turen varer kun faa Dage 
ad Gangen. Befolkningen fjærner sig i det hele taget nødig i længere Tid fra Ste- 
det og bliver aldrig borte i Maaneder, som det er almindelig Skik andre Steder. 
Vinterboligerne benyttes til Stadighed og udluftes saa godt som aldrig. 
September. Ataken indfinder sig, og Fangsten paa den begynder. Rens- 
jagten drives ivrigere, og endnu tages mange Torsk. 
Oktober og November. I disse Maaneder drives næsten udelukkende 
Sortsidefangst og Garnfangst. Fuglene begynder at indfinde sig, og der tages 
endnu lidt Torsk. I Oktober sættes Rævefælder, og disse passes regelmæssigt 
Vinteren igennem. 
